31996L0044
L 210/25
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 96/44/ЕО НА КОМИСИЯТА
от 1 юли 1996 година
за привеждане в съответствие с техническия прогрес на Директива 70/220/ЕИО на Съвета за сближаване на законодателството на държавите-членки относно мерките, които следва да се предприемат срещу замърсяването на въздуха от емисии от моторните превозни средства
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 70/220/ЕИО на Съвета от 20 март 1970 г. за сближаване на законодателството на държавите-членки относно мерките, които следва да се предприемат срещу замърсяването на въздуха от емисии от моторните превозни средства (1), последно изменена с Директива 94/12/ЕО (2), и по-специално член 5 от нея,
като има предвид, че Директива 70/220/ЕИО е една от специалните директиви на процедурата за типово одобрение на ЕИО, въведена с Директива 70/156/EИО на Съвета (3), последно изменена с Директива 95/54/ЕО на Комисията (4); като има предвид, че в резултат на това предвидените в Директива 70/156/ЕИО разпоредби относно системите, компонентите и отделните технически възли на превозните средства важат за настоящата директива;
като има предвид, че Директива 70/220/ЕИО определя техническите предписания за изпитване на емисиите от моторните превозни средства, включени в нейното приложно поле; като има предвид, че с оглед на придобития опит и високо развитите съвременни лабораторни техники следователно е подходящо да бъдат приведени в съответствие тези предписания;
като има предвид, че е също така подходящо да се уеднаквят техническите условия в Директива 70/220/ЕИО с тези в Директива 80/1268/ЕИО на Съвета от 16 декември 1980 г. за сближаване на законодателството на държавите-членки относно емисиите на въглероден окис и разхода на гориво на моторните превозни средства (5), последно изменена с Директива 93/116/ЕО на Комисията (6), в частност доколкото се отнася за връзката между еталонната маса на превозното средство и еквивалентната инерция, която трябва да се използва;
като има предвид, че настоящата директива привежда в съответствие разпоредбите на Директива 70/220/ЕИО за използването на еквивалентните инерции с разпоредбите на Директива 80/1268/ЕИО и формулировката на информационния документ и сертификата за типово одобрение в Директива 70/220/ЕИО с формулировката в Директива 70/156/ЕИО;
като има предвид, че тези изменения се отнасят единствено за административните разпоредби и техники за измерване на емисиите, съдържащи се в директивата; като има предвид, че поради това не е необходимо да се обезсилят одобренията, издадени съгласно директивата, нито да се възпрепятства регистрацията, продажбата и въвеждането в експлоатация на нови превозни средства, които са предмет на такива одобрения;
като има предвид, че предвидените в настоящата директива мерки са в съответствие със становището на Комитета по привеждане в съответствие с техническия прогрес, създаден с Директива 70/156/ЕИО,
ПРИЕ НАСТОЯЩАТА ДИРЕКТИВА:
Член 1
Приложенията към Директива 70/220/ЕИО се изменят в съответствие с приложението към настоящата директива.
Член 2
Считано от 1 януари 1997 г., държавите-членки не могат да издават:
-
типово одобрение на ЕИО съгласно член 4, параграф 1 от Директива 70/156/ЕИО, или
-
национално типово одобрение, освен ако се позовават на разпоредбите на член 8, параграф 2 от Директива 70/156/ЕИО,
за нов тип превозно средство на основания, свързани със замърсяването на въздуха от емисии, ако то не съответства на разпоредбите на Директива 70/220/ЕИО.
Настоящата директива не обезсилва предишни одобрения, издадени съгласно Директива 70/220/ЕИО, и не възпрепятства разширяването на тези одобрения при условията на директивата, съгласно която първоначално са издадени.
Член 3
1. Държавите-членки въвеждат в действие необходимите законови, подзаконови и административни разпоредби, за да се съобразят с настоящата директива, преди 31 декември 1996 г. Те незабавно уведомяват Комисията за това.
Когато държавите-членки приемат такива разпоредби, последните съдържат позоваване на настоящата директива или то се извършва при официалното им обнародване. Условията и редът на това позоваване се определят от държавите-членки.
2. Държавите-членки уведомяват Комисията за текста на основните разпоредби от националното законодателство, които те приемат в областта, регулиране от настоящата директива.
Член 4
Настоящата директива влиза сила на двадесетия ден след публикуването ѝ в Официален вестник на Европейските общности.
Член 5
Адресати на настоящата директива са държавите-членки.
Съставено в Брюксел на 1 юли 1996 година.